Diari Oficial de la Generalitat Valenciana


Sumari del DOGV 4358, del 16-10-2002 (2002/10777)

Informació pública de l'alternativa tècnica del programa d'actuació integrada per al desenvolupament de la unitat d'execució en sòl urbà vial de enllaç dels carrers de Navarra i de la Rioja.
----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4358

Data del DOGV
:   16-10-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/10707


Organisme emissor
:   Ajuntament de Benissa

Tipus de document
:   Anunci

Informació pública de l'alternativa tècnica del programa d'actuació integrada per al desenvolupament de la unitat d'execució en sòl urbà vial de enllaç dels carrers de Navarra i de la Rioja. [2002/F10903]
  
Esta Alcaldia Presidència, per mitjà de la Resolució de data 20 de setembre de 2002, ha resolt:
  
Primer. Sotmetre al tràmit d'informació pública l'alternativa tècnica del programa d'actuació integrada per al desenvolupament de la unitat d'execució en sòl urbà vial d'enllaç dels carrers de Navarra i de la Rioja, composta per l'estudi de detall del vial de connexió entre els carrers de Navarra i de la Rioja i el projecte d'urbanització del vial esmentat, pel termini de 20 dies hàbils, mitjançant edicte publicat en un diari d'informació general editat a la Comunitat Valenciana i posteriorment o simultàniament en el Diari Oficial de la Generalitat Valenciana, prèvia remissió dels avisos previstos en l'article 46.3 de la Llei Reguladora de l'Activitat Urbanística, sense que incidisquen en el còmput del termini esmentat qualssevol altres formes de publicitat que s'hi pogueren donar.
  
Segon. La present informació pública té caràcter de simultani concurs públic per a la selecció de l'urbanitzador, i es podran presentar alternatives tècniques i al·legacions durant el termini esmentat.
  
Tercer. Les proposicions juridicoeconòmiques es presentaran durant els cinc dies següents al venciment del termini anterior.
  
Quart. Estos terminis quedaran prorrogats per 20 dies addicionals, si durant els 10 primers d'informació pública alguna persona es comprometera a presentar una alternativa tècnica substancialment distinta a la inicial i prestara caució per a això. La dita pròrroga s'anunciarà al tauler d'edictes de l'ajuntament i es comunicarà a qui per desconéixer-la haguera presentat pliques prematurament.
  
Cinqué. L'acte d'obertura de pliques es realitzarà en la següent data hàbil a la conclusió del termini per a presentar-les. Si este dia fóra dissabte es posposarà al dilluns següent.
  
Sisé. Sotmetre, simultàniament, a informació pública el projecte de reparcel·lació de la unitat d'execució en sòl urbà vial d'enllaç dels carrers de Navarra i de la Rioja, pel termini de 20 dies hàbils, mitjançant edicte publicat en un diari d'informació general editat a la Comunitat Valenciana i posteriorment o simultàniament en el Diari Oficial de la Generalitat Valenciana, prèvia remissió dels avisos previstos en l'article 46.3 de la Llei Reguladora de l'Activitat Urbanística, sense que incidisquen en el còmput d'este termini qualssevol altres formes de publicitat que s'hi pogueren donar.
  
Durant el termini esmentat es podran formular les al·legacions que convinguen als drets dels particulars.
  
Seté. L'expedient estarà de manifest i es podrà consultar a les oficines tècniques municipals de l'Ajuntament de Benissa, en dies i hores hàbils.
  
Huité. Notificar el present acord als regidors de la corporació municipal, de conformitat i als efectes previstos en l'article 46.3 de la Llei Reguladora de l'Activitat Urbanística.
  
Nové. Remetre avís amb el contingut de l'edicte al domicili fiscal de qui conste en el cadastre com a titular de drets afectats per l'actuació proposada.
  
Deu. Sol·licitar al Registre de la Propietat de Calp el certificat registral de domini i càrregues de les finques incloses en la unitat d'execució objecte de reparcel·lació.
  
Onze. L'adjudicació del programa que es realitze s'efectuarà amb els condicionants o modificacions que, si fa al cas, acorde l'Ajuntament de Benissa.
  
Cosa que es publica en compliment del que s'establix en l'article 46 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.